**DĖL ROKIŠKIO RAJONO JAUNIMO REIKALŲ TARYBOS 2019 METŲ VEIKLOS ATASKAITOS**

2020 m. kovo 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos jaunimo politikos pagrindų įstatymo 8 straipsnio 3 dalimi, bei Rokiškio rajono savivaldybės tarybos 2019 m. sausio 25 d. sprendimu Nr. TS-9, patvirtintų Rokiškio rajono savivaldybės jaunimo reikalų tarybos nuostatų, 6.11 papunkčiu, Rokiškio jaunimo reikalų tarybos 2020 m sausio 16 d. protokolu, Rokiškio rajono savivaldybės taryba n u s p r e n d ž i a:

 Pritarti Rokiškio rajono jaunimo reikalų tarybos 2019 m. veiklos ataskaitai (pridedama).

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO JAUNIMO REIKALŲ TARYBOS 2019 METŲ VEIKLOS ATASKAITOS“**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos jaunimo politikos pagrindų įstatymo 8 straipsnio 3 dalimi bei Rokiškio rajono savivaldybės tarybos 2019 m. sausio 25 d. sprendimu Nr. TS-9 „Dėl Rokiškio rajono savivaldybės jaunimo reikalų tarybos nuostatų patvirtinimo“, JRT kartą per metus teikia veiklos ataskaitą savivaldybės tarybai.

 Šiuo metu esantis teisinis reglamentavimas. Lietuvos Respublikos jaunimo politikos pagrindų įstatymas, Rokiškio rajono savivaldybės tarybos 2019 m. sausio 25 d. sprendimu Nr. TS-9 „Dėl Rokiškio rajono savivaldybės jaunimo reikalų tarybos nuostatų patvirtinimo“, 2019 birželio 29 d. sprendimu Nr. TS- 166 ,,Dėl Rokiškio rajono savivaldybės jaunimo reikalų tarybos sudėties patvirtinimo“.

 **Sprendimo projekto esmė.**

 Ataskaita parengta pagal JRT nuostatuose numatytus pagrindinius tikslus – jaunimo politikos savivaldybėje koordinavimas Lietuvos Respublikos jaunimo politikos pagrindu įstatyme bei kituose teisės aktuose numatytose srityse; jaunų žmonių dalyvavimo užtikrinimas, sprendžiant savivaldybės jaunimo politikos klausimus; bendradarbiavimo stiprinimas tarp savivaldybės institucijų ar įstaigų ir jaunimo bei su jaunimu dirbančių organizacijų.

 **Galimos pasekmės, priėmus siūlomą tarybos sprendimo projektą:**

 **teigiamos** – Rokiškio rajono savivaldybės tarybos 2019 m. sausio 23 d. sprendimo Nr. TS-9 „Dėl Rokiškio rajono savivaldybės jaunimo reikalų tarybos nuostatų patvirtinimo“ nuostatų laikymasis.

 **neigiamos** – nenumatyta.

 **Kokia sprendimo nauda Rokiškio rajono gyventojams.**

 Rokiškio rajono gyventojai turi galimybę susipažinti, kaip jauni žmonės dalyvauja priimant sprendimus savivaldybės jaunimo politikos klausimais, kaip vyksta bendradarbiavimas tarp savivaldybės institucijų/ įstaigų ir jaunimo bei su jaunimu dirbančių organizacijų.

 **Finansavimo šaltiniai ir lėšų poreikis**.

 Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Jaunimo reikalų koordinatorius Gediminas Kriovė

 (vyr. specialistas)